CELEX: 62018TN0430
Language: lv
Date: 2018-07-10 00:00:00
Title: Lieta T-430/18: Prasība, kas celta 2018. gada 10. jūlijā – American Airlines/Komisija

10.9.2018   
            
            
               LV
            
            
               Eiropas Savienības Oficiālais Vēstnesis
            
            
               C 319/21
            
         
      Prasība, kas celta 2018. gada 10. jūlijā – American Airlines/Komisija
      (Lieta T-430/18)
      (2018/C 319/25)
      Tiesvedības valoda – angļu
      
         Lietas dalībnieki
      
      
         Prasītāja: American Airlines, Inc. (Fort Worth, Teksasa, Savienotās Valstis) (pārstāvji: J. Poitras, solicitor, J. Ruiz Calzado un J. Wileur, advokāti)
      
         Atbildētāja: Eiropas Komisija
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  atcelt lēmumu par agrāko tiesību atzīšanu (2018. gada 30. aprīļa Lēmums C(2018) 2788);
               
            
                  —
               
               
                  piespriest Komisijai un ikvienai personai, kas iestājusies lietā Komisijas prasījumu atbalstam, atlīdzināt tiesāšanās izdevumus, un
               
            
                  —
               
               
                  uzdot veikt jebkuru citu pasākumu, kas šīs lietas apstākļos ir atbilstošs.
               
            
         Pamati un galvenie argumenti
      
      Prasītāja apgalvo, ka, pieņemot Lēmumu C(2018) 2788 (2018. gada 30. aprīlis), kurā Komisija konstatēja, ka Delta bija tiesīga izmantot savas agrākās tiesības attiecībā uz laika nišām, kuras atbrīvoja American Airlines saskaņā ar saistībām, kas noteiktas lietā M.6607 (turpmāk tekstā – “Saistības”), Eiropas Komisija pieļāva gan kļūdas tiesību piemērošanā, gan acīmredzamas kļūdas vērtējumā.
      Prasības pamatošanai prasītāja izvirza divus pamatus.
      
                  1.
               
               
                  Ar pirmo pamatu tiek apgalvots, ka Komisija ir pieļāvusi kļūdu tiesību piemērošanā, piemērojot nepareizus juridiskos kritērijus attiecībā uz agrāku tiesību iegūšanu saskaņā ar Saistībām.
                  Prasītāja apgalvo, ka, novērtējot, vai Delta ir “pienācīgi izmantojusi” laika nišas atbilstīgi Saistībām, Komisijai nolēma, ka vienīgā veicamā analīze bija pārbaude, vai Delta neatradās “ļaunprātīgas izmantošanas” situācijā. Prasītāja turpinājumā apgalvo pretēji Komisijas nostājai, ka Saistību formulējuma, konteksta un mērķa pārbaude ļauj secināt, ka “ļaunprātīgas izmantošanas neesamībai” nav nozīmes un ka Saistībās ietvertā jēdziena “pienācīga izmantošana” pareiza interpretācija prasītu Komisijai pārbaudīt, vai laika nišu izmantošana notika “saskaņā ar piedāvājumu”, kuru Delta bija oficiāli iesniegusi laika nišu saņemšanai.
               
            
                  2.
               
               
                  Ar otro pamatu tiek apgalvots, ka apstrīdētajā lēmumā ir pieļauta acīmredzama kļūda vērtējumā, uzskatot, ka Delta ir izpildījusi prasību par “pienācīgu izmantošanu”.
                  Prasītāja apgalvo, ka, tā kā Delta izvēlējās atkāpties no tās piedāvājuma, tad Komisijai bija jānosaka, vai šo atkāpšanos un galīgo laika nišu izmantošanas apjomu, ņemot vērā attiecīgos ekonomiskos rādītājus un analīzi, varētu pieņemt, lai nodrošinātu konkurenci un tādējādi maksimāli palielinātu patērētāju ieguvumus.